Es presenta la nova Escola Municipal de Futbol d'Alaquàs
14/06/2013

# Es presenta la nova Escola Municipal de Futbol d'Alaquàs

*   14/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13857

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13857%2F0&title=Ajuntament%20d%27Alaqu%C3%A0s.%20Premsa.Es%20presenta%20la%20nova%20Escola%20Municipal%20de%20Futbol%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13857/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13857/14062013dsc01716_Form_4.jpg)](https://www.alaquas.org/ficheros/documentos/2013/2/13857/14062013dsc01716_Form_10.jpg "<a href='https://www.alaquas.org/ficheros/documentos/2013/2/13857/14062013dsc01716_Form_10.jpg' target=_blank><i class='fa fa-external-link' aria-hidden='true'></i>.Es presenta la nova Escola Municipal de Futbol d'Alaquàs</a>")

L'alcaldessa d'Alaquàs i la Unió Esportiva Alaquàs i Walter, entitat que gestionarà la nova Escola Municipal, destaquen el caràcter "mixt, participatiu i professional" de la nova entitat. La nova Escola Municipal de Futbol d'Alaquàs serà mixta i comptarà amb equips amateurs que fomenten la participació de l'esport.

EL Castell d'Alaquàs va acollir ahir dijous la presentació oficial de la nova Escola Municipal de Futbol d'Alaquàs. L'alcaldessa d'Alaquàs, Elvira García Campos i els representants de la Unió Esportiva Alaquàs i Walter, entitat encarregada de la gestió de la nova entitat, van ser els encarregats de donar a conèixer aquest nou projecte esportiu.

Per a l'Alcaldessa d'Alaquàs "aquest és un projecte il·lusionant que té per objectiu ensenyar aquesta disciplina esportiva i formar en valors als i les joves esportistes". Per als directius de l'Escola, "el nostre objectiu és que els xiquets i xiquetes s'impliquen i aprenguen d'una manera divertida i dinàmica, sentint els colors del seu poble".

Tant la primera edil com els nous directius van destacar el caràcter "mixt, participatiu i professional" sota el qual es regirà aquesta nova entitat oberta a tots els xiquets i xiquetes que vulguen practicar futbol a Alaquàs. Com a novetat, serà una escola mixta que donarà cabuda a equips femenins i comptarà amb equips de totes les categories des dels 4 anys fins a equips amateurs. Com a pilar bàsic del projecte destaca la participació, oberta a tots els pares i mares que vulguen formar part de la junta directiva i la professionalitat i preparació del seu equip tècnic esportiu.

Després d'un procés de licitació pública dut a terme per l'Ajuntament d'Alaquàs, serà la Unió Esportiva Alaquàs i Walter, entitat amb més de 65 anys d'història, l'encarregada de gestionar l'Escola Municipal de Futbol d'Alaquàs, entitat que utilitzarà de forma gratuïta les Instal·lacions Esportives del Terç per al desenvolupament del seu programa anual d'entrenaments, competicions i actes de futbol base.

L'objectiu de l'escola és "englobar tot el futbol d'Alaquàs, formant un Club de Futbol seriós i potent que done solidesa al seu primer equip sènior i que fomente una escola capaç d'acollir a tots els xiquets interessats en practicar un esport amb qualitat, donant cabuda al futbol amateur". Per això, tindran com a objectius prioritaris els d'ascendir el primer equip a categoria regional preferent; ascendir l'equip juvenil a Lliga Nacional; ascendir l'equip cadete a categoria autonòmica i posicionar a les categories inferiors del futbol base en l'élite del futbol valencià.

L'escola comptarà amb un equip tècnic esportiu titulat d'acord amb el treball i funcions que desenvolupen. Hi haurà un preparador físic, un fisioterapeuta, un preparador de porters per potenciar l'elasticitat i reflexos dels jugadors i un equip d'entrenadors i delegats als quals se'ls exigirà professionalitat i implicació. Es fomentarà l'Associació de Mares i Pares de l'Escola així com també els equips amateurs i femenins, que s'integraran també en aquesta escola.

L'Ajuntament d'Alaquàs supervisarà i exercitarà de manera directa el control de l'explotació i gestió tant esportiva com administrativa de la nova entitat per tal d'oferir una transparència total.